N á v r h 
na zmenu v systemizácii štátnych zamestnancov rozpočtovej kapitoly Ministerstva dopravy, pôšt a telekomunikácií Slovenskej republiky 

	Úrad pre štátnu pomoc bol zrušený k 30. 4. 2004 zákonom č. 203/2004 Z. z. , ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov (ďalej len „zákon“). V súlade s § 30b zákona bolo delimitované na služobný úrad Ministerstva dopravy, pôšt a telekomunikácií SR  jedno štátnozamestnanecké miesto určené na plnenie úloh spojených s poskytovaním štátnej pomoci v rámci rezortu dopravy, pôšt a telekomunikácií SR. 

	Podľa § 12 ods. 9 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov predkladá Ministerstvo dopravy, pôšt a telekomunikácií SR  návrh na zmenu v systemizácii  štátnozamestnaneckých miest pre ústredný orgán, a to zvýšenie počtu o jedno štátnozamestnanecké miesto  v platovej triede          8 – hlavný radca.     

	Návrh na zmenu v systemizácii nezakladá nárok na štátny rozpočet v roku 2004, pretože potrebné finančné prostriedky podľa uzavretého delimitačného protokolu a prílohy      č. 1 budú presunuté z rozpočtovej kapitoly Ministerstva financií SR do kapitoly Ministerstva dopravy, pôšt a telekomunikácií SR. 

	Vplyv návrhu na zmenu v systemizácii Ministerstva dopravy, pôšt a telekomunikácií SR na ďalšie ukazovatele štátneho rozpočtu kapitoly: 

										(v tis. Sk)

II. Výdavky kapitoly spolu (ŠR + EÚ)					 +   204 
a) záväzný ukazovateľ (ŠR)						             +   204   

A. Bežné výdavky (600)							 +   204 
A.1. mzdy, platy, služobné príjmy a ostatné osobné  vyrovnania (610)        +  151 

E. Systemizácia
     - štátnych zamestnancov v štátnej službe (uvedená na samostatnej prílohe) .